S-2521/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. apríl 2020, á hendur X, kt. [...], [...], [...], fyrir umferðar og fíkniefnalagabrot með því að hafa, föstudaginn 6. september 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 165 ng/ml) um Breiðhöfða í Reykjavík, við Bíldshöfða, þar sem lögregla stöðvaði aksturinn og haft í vörslum sínum 49,22 g af amfetamíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 49,22 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 31. mars 2020, gekkst ákærði undir greiðslu sektar með lögreglustjórasátt 18. janúar 2013, fyrir akstur undir áhrifum áfengis. Hann gekkst aftur undir greiðslu sektar með lögreglustjórasátt 23. janúar 2014 fyrir akstur undir áhrifum áfengis og akstur sviptur ökuréttindum. Þá gekkst hann undir greiðslu sektar með lögreglustjórasátt 20. febrúar 2014, fyrir vörslur fíkniefna. Þá var hann dæmdur í þrjátíu daga fangelsi með dómi 25. febrúar 2015, fyrir akstur undir áhrifum áfengis og akstur sviptur ökuréttindum. Næst var hann dæmdur í þrjátíu daga fangelsi með dómi 1. júní 2017, meðal annars fyrir akstur sviptur ökuréttindum. Loks var hann dæmdur í níutíu daga fangelsi með dómi 16. maí 2018, fyrir akstur undir áhrifum ávana og fíkniefna, akstur sviptur ökuréttindum og vörslur fíkniefna.

Verður við það miðað við ákvörðun refsingar að ákærði hafi með broti sínu nú í fimmta skipti gerst sekur um akstur sviptur ökuréttindum og akstur undir áhrifum áfengis og/eða ávana og fíkniefna, sbr. ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 49,22 g af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 137.640 krónur, að meðtöldum virðisaukaskatti, og 77.314 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í sex mánuði

Ákærði er sviptur ökurétti ævilangt.

Ákærði sæti upptöku á 49,22 g af amfetamíni.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 137.640 krónur og 77.314 krónur í annan sakarkostnað.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 31. mars 2020, gekkst ákærði undir greiðslu sektar með lögreglustjórasátt 18. janúar 2013, fyrir akstur undir áhrifum áfengis. Hann gekkst aftur undir greiðslu sektar með lögreglustjórasátt 23. janúar 2014 fyrir akstur undir áhrifum áfengis og akstur sviptur ökuréttindum. Þá gekkst hann undir greiðslu sektar með lögreglustjórasátt 20. febrúar 2014, fyrir vörslur fíkniefna. Þá var hann dæmdur í þrjátíu daga fangelsi með dómi 25. febrúar 2015, fyrir akstur undir áhrifum áfengis og akstur sviptur ökuréttindum. Næst var hann dæmdur í þrjátíu daga fangelsi með dómi 1. júní 2017, meðal annars fyrir akstur sviptur ökuréttindum. Loks var hann dæmdur í níutíu daga fangelsi með dómi 16. maí 2018, fyrir akstur undir áhrifum ávana og fíkniefna, akstur sviptur ökuréttindum og vörslur fíkniefna.

Verður við það miðað við ákvörðun refsingar að ákærði hafi með broti sínu nú í fimmta skipti gerst sekur um akstur sviptur ökuréttindum og akstur undir áhrifum áfengis og/eða ávana og fíkniefna, sbr. ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 49,22 g af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 137.640 krónur, að meðtöldum virðisaukaskatti, og 77.314 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í sex mánuði

Ákærði er sviptur ökurétti ævilangt.

Ákærði sæti upptöku á 49,22 g af amfetamíni.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 137.640 krónur og 77.314 krónur í annan sakarkostnað.